Na temelju članka 7., članka 12. i članka 13. Zakona o ustanovama (Narodne novine broj 76/93, 29/97, 47/99, 35/08 127/19), članka 7. i članka 8. Zakona o predškolskom odgoju i obrazovanju (Narodne novine 10/97, 107/07, 94/ 13, 98/19 i 57/22) i članka 30. Statuta Općine Privlaka (Službeni glasnik Zadarske županije, broj 05/18, 07/21, 11/22) Općinsko vijeće Općine Privlaka na svojoj 9. sjednici održanoj 8. kolovoza 2022. godine, donijelo je

**ODLUKU O IZMJENAMA I DOPUNAMA**

**ODLUKE O OSNIVANJU DJEČJEG VRTIĆA *SABUNIĆ***

**Članak 1.**

Predmet ove Odluke su izmjene i dopune Odluke o osnivanju Dječjeg vrtića „Sabunić“ (KLASA: 601-01/99-01/04, URBROJ: 2198/28-1/1-99-1 od dana 13. ožujka 1999. godine.

**Članak 2.**

U članku 1. stavak 3. mijenja se i glasi:

(3) *Sjedište dječjeg vrtića je Privlaka, Ul. Petra Zoranića 1*

**Članak 3.**

Članak 2. mijenja se i glasi:

*Osnivač dječjeg vrtića je Općina Privlaka sa sjedištem u Privlaci, Ivana Pavla II. 46 .*

**Članak 4.**

Članak 3. mijenja se i glasi:

*Djelatnost dječjeg vrtića je rani i predškolski odgoj i obrazovanje te skrb o djeci rane i predškolske dobi do polaska u osnovnu školu*.

**Članak 5.**

Članak 4. Odluke mijenja se i glasi:

(1) *U dječjem vrtiću ostvaruju se programi:*

* *redoviti program njege, odgoja, obrazovanja, zdravstvene zaštite i unaprjeđenja zdravlja djece i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima*
* *program predškole*

*(2) Dječji vrtić može izvoditi i druge programe u skladu s potrebama djece i zahtjevima roditelja sukladno Zakonu o predškolskom odgoju i obrazovanju te Državnom pedagoškom standardu predškolskog odgoja i obrazovanja.*

(2) P*rograme iz stavka 1 i 2. ovog članka dječji vrtić će ostvarivati uz prethodnu suglasnost ministarstva nadležnog za obrazovanje.*

**Članak 6.**

U članku 5. iza stavka 3. dodaje se stavak 4. i stavak 5. koji glase:

(4) *Članovima upravnog vijeća mandat traje 4 godine.*

(5) *Način izbora, rada i donošenja odluka upravnog vijeća pobliže uređuje se Statutom dječjeg vrtića.*

**Članak 7.**

Članak 8. mijenja se i glasi:

*(1) Za ravnatelja dječjeg vrtića može biti imenovana osoba koja ispunjava uvjete za rad na radnome mjestu odgojitelja ili stručnog suradnika u dječjem vrtiću te ima najmanje pet godina radnog iskustva u predškolskoj ustanovi na radnome mjestu odgojitelja ili stručnog suradnika i položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s ranijim propisima.*

*(2) Ravnatelj se bira na temelju javnog natječaja koji raspisuje upravno vijeće dječjeg vrtića u skladu sa zakonom i statutom dječjeg vrtića.*

*(3) Ravnatelja imenuje i razrješava izvršno tijelo osnivača općinski načelnik, na prijedlog Upravnog vijeća dječjeg vrtića.*

*(4) Ravnatelj se imenuje na pet godina, a ista osoba može biti ponovno imenovana, najduže do isteka dva uzastopna mandata.*

*(5) S osobom imenovanom za ravnatelja dječjeg vrtića sklapa se ugovor o radu na rok od pet godina u punom radnom vremenu.*

**Članak 8.**

Članak 9. se briše.

**Članak 9.**

U članku 10. iza stavka 2. dodaje se stavak 3. i 4. koji glase:

(3) *Odgojiteljsko vijeće sudjeluje u utvrđivanju kurikuluma dječjeg vrtića, plana i*

*programa rada kao njegovog sastavnog dijela, prati njegovo ostvarivanje, raspravlja i odlučuje o stručnim pitanjima rada, potiče i promiče stručni rad te obavlja i druge stručne poslove utvrđene Zakonom, aktom o osnivanju i Statutom dječjeg vrtića.*

*(4) Djelokrug i način rada Odgojiteljskog vijeća pobliže se uređuje Statutom dječjeg vrtića.*

**Članak 10.**

U članku 11. stavak 1. mijenja se i glasi:

(1) *Osnivač osigurava prostor i opremu za trajno obavljanje djelatnosti sukladno standardima i normativima rada propisanim Državnim pedagoškim standardom predškolskog odgoja i obrazovanja. Prostor za obavljanje djelatnosti dječjeg vrtića je u vlasništvu Osnivača. Osnivač će osigurati opremu iz sredstava proračuna Općine.*

**Članak 11.**

Iza članka 11. dodaje se članak 11a. koji glasi:

*Osnivač će osigurati potreban broj odgojno-obrazovnih i ostalih radnika potrebnih za obavljanje djelatnosti dječjeg vrtića.*

**Članak 12.**

U članku 12. stavak 1. mijenja se i glasi:

(1) *Sredstva za rad i obavljanje djelatnosti dječjeg vrtića osiguravat će se u skladu s utvrđenim kriterijima za financiranje djelatnosti predškolskog odgoja i obrazovanja te skrbi o djeci rane i predškolske dobi.*

**Članak 13.**

Članak 13. mijenja se i glasi:

(1) *Sredstva za rad koja su pribavljena od Osnivača, stečena pružanjem usluga i prodajom proizvoda ili su pribavljena iz drugih izvora čine imovinu dječjeg vrtića.*

*(2)* *Ako u obavljanju svoje djelatnosti Vrtić ostvari dobit, ta se dobit upotrebljava isključivo za obavljanje i razvoj djelatnosti Vrtića, u skladu s ovom Odlukom i statutom dječjeg vrtića.*

**Članak 14.**

Članak 15. se mijenja i sada glasi:

*(1)* *Vrtić će obavljati svoju djelatnost na temelju godišnjeg plana i programa rada koji se donosi za svaku pedagošku godinu.*

Dodaju se stavci 2, 3 i 4.

*(2) Na poslovima njege, odgoja i obrazovanja, zdravstvene zaštite i unaprjeđenja zdravlja djece i socijalne skrbi djece rade stručni djelatnici koji imaju stručnu spremu i druge uvjete propisane Zakonom o predškolskom odgoju i obrazovanju i propisima donesenim temeljem ovog zakona: odgojitelji i stručni suradnici te medicinska sestra kao zdravstvena voditeljica.*

*(3) Odgojno-obrazovni radnici u dječjem vrtiću moraju imati odgovarajuću vrstu i razinu obrazovanja te utvrđenu zdravstvenu sposobnost za obavljanje poslova iz stavka 1. ovoga članka.*

*(4) Osim odgojno-obrazovnih radnika iz stavka 1. ovoga članka, u dječjim vrtićima rade i druge osobe koje obavljaju administrativno-tehničke i pomoćne –tehničke poslove čiju*

*razinu i vrstu obrazovanja pravilnikom propisuje ministar nadležan za obrazovanje.*

**Članak 15.**

Iza članka 15. dodaju se članci 15. a., 15.b, 15.c i 15.d koji glase:

Članak 15.a

(1) *Dječji vrtić se obvezuje obavljati djelatnost za koju je osnovan, najmanje jedanput godišnje podnijeti Osnivaču izvještaj o svom radu i poslovanju te pravovremeno izvršavati svoje obveze koje porizlaze iz zakona, ove Odluke, odluke Osnivača, Statuta dječjeg vrtića te ostalih akata dječjeg vrtića.*

(2) *Osnivač se obvezuje de će dječjem vrtiću redovito osiguravati potrebna financijska sredstva za rad za koja se obvezao te pružiti stručn i drugu potrebnu pomoć u svezi s poslovanjem.*

Članak 15.b

1. *Dječji vrtić ima statut i druge opće akte.*
2. *Statutom se pobliže uređuje ustrojstvo, ovlasti i način odlučivanja pojedinih tijela, obavljanje djelatnosti, uvjeti i način davanja usluga, radno vrijeme dječjeg vrtića, način donošenja općih akata, javnost rada te druga pitanja važna za obavljanje djelatnosti i poslovanje dječjeg vrtića.*

Članak 15. c

*Upravno vijeće dječjeg vrtića dužno je u roku od 90 dana od dana stupanja na snagu ove Odluke uskladiti Statut i ostale akte dječjeg vrtića s odredbama ove Odluke.*

Članak 15. d

*Na međusobna prava i obveze Osnivača i Vrtića, a koja nisu uređena ovom odlukom, primjenjuju se odredbe Zakona o ustanovama, Zakona o predškolskom odgoju i naobrazbi i drugih propisa što se odnose na djelatnost Vrtića.*

**Članak 16.**

Sve ostale odredbe Odluke ostaju nepromijenjene.

**Članak 17.**

Ova Odluka stupa na snagu prvog dana od dana objave, a objaviti će se u Službenom glasniku Zadarske županije.

OPĆINSKO VIJEĆE OPĆINE PRIVLAKA

Predsjednik

Nikica Begonja

KLASA: 601-01/22-01/8
URBROJ: 2198-28-01-22-2

Privlaka, 8. kolovoza 2022.